☼ Kakšen naj bo tvoj predstavitveni opis?

Na voljo imaš naše predloge, ki jih lahko tudi malce prirediš. A če hočeš, da tvoj opis izstopa, potem mu bo treba posvetiti več časa. Uredi svoj predstavitveni opis.

Uporabnice namreč najprej pogledajo fotografijo, nato preberejo tvoj opis. Če opis ne pritegne, potem se lahko hitro znajdeš v rubriki “odpisani”.

Čemu se izogibati?

Opis je skoraj enako pomemben kot fotografija, saj jo bo skupaj s fotko motiviral, da ti bo odpisala. Zato v opisu NE piši:

nezanimivih in dolgočasnih prežvečenih fraz: “V dvoje je lepše”, “Iščem žensko za prijetna srečanja”, … to je generično in daje vtis, da se ti ne da ukvarjati s pisanjem opisa.

v angleškem jeziku: Zakaj bi uporabljal angleščino, ko pa je slovenski jezik tako lep J.

odlomkov iz pesmi: Morda tako res nakažeš, kakšno glasbo poslušaš, a vseeno to daje vtis, da nimaš kaj povedati o sebi, kar pa za sabo potegne ogromno drugih stvari. Recimo, da sploh ne veš, kaj želiš.

kot pasivni gledalec: “Klikni me in povem ti vse!” ali “Pustimo se presenetiti!” nista dobra opisa, saj se postavljaš v pasivno vlogo. S tem sporočaš, da se ti ne da ukvarjati niti s pisanjem opisa, kaj šele z iskanjem partnerke.

negativno: Opis, kot je “Razočaran v ljubezni. Če si varala, me ne klikaj.” deluje negativno in nakazuje, da si obupal nad ljubeznijo.

nakazovanje, da ženske zanima le denar: Opis v stilu: “Sem trgovec. Bo šlo?” nakazuje na to, da vse ženske gledajo le na finančno stanje bodočega partnerja. Kar pa ni res.

opisa svoje postave: Tvojo vizualno podobo podajata tako fotka kot preostanek profila, kjer izpolniš ponujena polja. Ne podvajaj stvari.

Kaj torej zapisati?

V opisu zapiši nekaj oz. o nečem, kar ti je blizu. Nekaj, kar te veseli in opredeljuje. Vedno je dobra izbira, da izpostaviš svoj najljubši hobi. Kot na primer tale: “Športnik, filmski navdušenec in popotnik. Ko ne raziskujem zemljevida sveta s svojim nečakom, si ogledam kakšen zanimiv film. Tudi romantični ;)”

Ob tem pazi še na praktične stvari. Tvoj opis naj bo:

kratek in jedrnat: Izberi dve ključni stvari, ki te opisujeta najbolje in ju zapakiraj v iznajdljive, kratke stavke.

s pridihom romantike: Ni potrebno pisati sonatnih vencev, a vseeno lahko nakažeš, da si vendarle ljubeča in romantična duša.

duhovit: Poskusi svojo osebnost predstaviti na duhovit način – če bo tvoj opis izzval nasmeh, boš gotovo dobil GO!.

naj izraža zanesljivost in resnost: Ženske želijo ob sebi zanesljivega moškega, zato moraš že v opisu nakazati, da se lahko zanese nate in da si resen.

NAMIG: V enega do dva stavka strni zanimiv opis svojih interesov in hobijev.

Paziti moraš še na:

konsistentnost profila: Če bo tvoje uporabniško ime nakazovalo, da si navdušen kolesar, ob tem pa imaš objavljeno fotko, na kateri poležavaš v postelji, in opis, v katerem bo pisalo, da si strasten kuhar, potem oddajaš čudne vibracije in vtis, da sploh ne veš, kdo si. Tudi če z veseljem počneš vse to, se raje odloči za eno stvar, ki te najbolj opredeljuje, in to naj bo rdeča nit profila.

slovnico: Če bo imel tvoj opis ogromno slovničnih napak in ne bo vseboval vejic, potem se lahko od pozitivnega dobrega vtisa kar takoj posloviš. Piši z malimi črkami, saj velike pomenijo KRIČANJE NA BRALKO.

dolžino: Opis naj ne bo daljši od 200 znakov. Tukaj se drži načela: Manj je več.

Nadaljuj na naslednje poglavje Podrobnosti o tebi in o njej ali izberi svoj nasvet spodaj: